**ВРЕМЕНЕН ПАСПОРТ**

**За подаване на документи за издаване на временен паспорт не е необходимо предварително записване на час.**

* При подаване на заявлението за издаване на временен паспорт на **пълнолетни лица** е необходимо да бъдат представени изтеклите документи за самоличност (лична карта и/или паспорт) и удостоверение за раждане.  В случай, че личната карта и/или паспортът са изгубени или откраднати заявителят представя удостоверение за раждане и попълва декларация по чл. 17, ал. 1 от Правилника за издаване на българските лични документи, в която подробно описва обстоятелствата по изгубването или кражбата на документа. Заявлението и декларацията могат да бъдат изтеглени [**ТУК**](http://www.mfa.bg/embassies/uploads/files/Germany/BG-zayavlenie%20BLD.pdf) и[**ТУК**](http://www.mfa.bg/embassies/uploads/files/Germany/Declaration_BDS.docx) и следва да бъдат предварително попълнено.

\*По изключение и в случай, че лицето не разполага с никакви други документи, се допуска установяване на самоличността му с двама свидетели, български граждани, с валидни лични документи, които на място в консулската служба попълват декларации за гарантиране на самоличността на заявителя.

* При подаване на заявлението за издаване на временен паспорт на **лица от 1 до 18 години** е необходимо личното присъствие на двамата родители и детето, като се представят българско удостоверение за раждане, валидни документи на родителите и предишен документ на детето, ако има издаван.  Заявлението може да бъде изтеглено [**ТУК**](http://www.mfa.bg/embassies/uploads/files/Germany/BG-zayavlenie%20BLD.pdf) и следва да бъде предварително попълнено.
* При подаване на заявлението за издаване на временен паспорт на **лица до 1 година, родени в Германия** е  необходимо личното присъствието на двамата родители и детето, като се представят немско многоезично удостоверение за раждане, валидни документи на родителите и паспортна снимка на детето.  Заявлението може да бъде изтеглено [**ТУК**](http://www.mfa.bg/embassies/uploads/files/Germany/BG-zayavlenie%20BLD.pdf) и следва да бъде предварително попълнено.